## AZTEKI

**Azteki** so bili ena izmed najrazvitejših [civilizacij](http://sl.wikipedia.org/wiki/Civilizacija) [predkolumbovske](http://sl.wikipedia.org/wiki/Predkolumbovska_Amerika) [Amerike](http://sl.wikipedia.org/wiki/Amerika).

**Razvoj civilizacije**

Okoli leta [1200](http://sl.wikipedia.org/wiki/1200) so osvojili [Mehiko](http://sl.wikipedia.org/wiki/Mehika) in podvrgli ostala [ljudstva](http://sl.wikipedia.org/wiki/Ljudstvo) ([Maji](http://sl.wikipedia.org/wiki/Maji)). V Mehiki [14.](http://sl.wikipedia.org/wiki/14._stoletje) in [15. stoletja](http://sl.wikipedia.org/wiki/15._stoletje) se je razvijala njihova civilizacija, z [vojnami](http://sl.wikipedia.org/wiki/Vojna) pa so kasneje ustvarili svoje [kraljestvo](http://sl.wikipedia.org/w/index.php?title=Kraljestvo&action=edit), ki je obsegalo celotno južno Mehiko. [Španci](http://sl.wikipedia.org/wiki/%C5%A0panci) so leta [1519](http://sl.wikipedia.org/wiki/1519) odkrili azteško deželo in njeno prestolnico [Tenochtitlan](http://sl.wikipedia.org/w/index.php?title=Tenochtitlan&action=edit). Bili so zelo presenečeni, kajti niso mogli verjeti, da tam obstaja tako bogata in razkošna kultura, saj so bile ostale kulture v [Novem svetu](http://sl.wikipedia.org/wiki/Novi_svet) zelo revne. Azteška kultura pa je imela razkošne [palače](http://sl.wikipedia.org/w/index.php?title=Pala%C4%8Da&action=edit) in velika [mesta](http://sl.wikipedia.org/wiki/Mesto). Vendar te razkošne kulture Azteki niso ustvarili sami, ampak so nasledili dosežke, ki so jih ustvarila ljudstva pred njimi. Azteki so kot ostale velike civilizacije posredovali del svoje dediščine, kot so npr.: [rastline](http://sl.wikipedia.org/wiki/Rastlina), [živali](http://sl.wikipedia.org/wiki/%C5%BDival), [predmete](http://sl.wikipedia.org/w/index.php?title=Predmet&action=edit). Njihova [imena](http://sl.wikipedia.org/wiki/Ime) so značilna za ves svet, kajti še danes jih uporabljamo. Nekatera imena so prilagojena sodobnemu [jeziku](http://sl.wikipedia.org/wiki/Jezik), kot *tomatl* ([paradižnik](http://sl.wikipedia.org/wiki/Paradi%C5%BEnik)), *olli* ([guma](http://sl.wikipedia.org/wiki/Guma)), *cacahuetl* ([arašid](http://sl.wikipedia.org/w/index.php?title=Ara%C5%A1id&action=edit)). Njihov jezik je bil [nahuatl](http://sl.wikipedia.org/wiki/Nahuatl). Ime pa so dobili po njihovi bajeslovni domovini - Aztlan, pa tudi Tenochca, Mexica.

**Vladarji**



Sončni kamen

Njihov prvi in najbolj znani [vladar](http://sl.wikipedia.org/wiki/Vladar) je bil [Montezuma I.](http://sl.wikipedia.org/w/index.php?title=Montezuma_I.&action=edit) Vladal je od leta [1440](http://sl.wikipedia.org/wiki/1440) do [1468](http://sl.wikipedia.org/wiki/1468). Bil je zelo pomemben zato, ker je ustvaril prenovo v verskem in moralnem življenju Zahteval je obnovitev glavnega templja v prestolnici, ter izdelavo sončnega kamna z [aztežkim](http://sl.wikipedia.org/wiki/Azte%C5%A1ki_koledar) [koledarjem](http://sl.wikipedia.org/wiki/Koledar).

**Bivališča**

Azteške hiše so bile grajene večinoma iz [kamnov](http://sl.wikipedia.org/wiki/Kamen) ali iz zidakov iz [blata](http://sl.wikipedia.org/w/index.php?title=Blato&action=edit), za vezivo so rabili [apno](http://sl.wikipedia.org/w/index.php?title=Apno&action=edit), ki je bilo pomešano s peskom. Na tak način so se tudi ponekod zavarovali pred nizkimi [temperaturami](http://sl.wikipedia.org/wiki/Temperatura). Hiše so imele pravokoten tloris, bile pa so enosobne ali dvosobne, odvisno od položaja prebivalcev. Streha je bila terasasta. V središču hiše je bilo po navadi ognjišče na katerem so kuhali. Ognjišče je bilo narejeno iz treh kamnov in na njem je vedno gorel ogenj. Tipična azteška hiša je imela prostor za kuhanje in jed,kopalnico ter spalnico.Svež zrak je v hišo prihajal skozi vhodna vrata.

**Vsakodnevno življenje**

Osnovna [hrana](http://sl.wikipedia.org/wiki/Hrana) Aztekov in ostalih mehiško-ameriških prebivalcev je bila [koruza](http://sl.wikipedia.org/wiki/Koruza). Ostala hrana so bile [riba](http://sl.wikipedia.org/wiki/Riba), rakci in črvi. Hrano so domov nosili v košarah, jedli pa so jo sede ali so sedeli na [pručkah](http://sl.wikipedia.org/w/index.php?title=Pru%C4%8Dka&action=edit). Matere so svoje hčere učile vsakodnevnih opravil. Za starejše Azteke je bilo značilno da so bili bolj spoštovani in so imeli pravico piti [alkoholne](http://sl.wikipedia.org/wiki/Alkohol) pijače in se z njimi opijati. Ponoči so [akrobati](http://sl.wikipedia.org/w/index.php?title=Akrobat&action=edit), pritlikavci ter lutkarji zabavali ljudstvo. Azteška mesta so trgovci oskrbovali z raznim blagom iz tujih dežel. Najpomembnejši azteški praznik je bil praznik nabiranja koruze, ki je trajal 10 dni in je bil posvečen boginji [Xilonen](http://sl.wikipedia.org/w/index.php?title=Xilonen&action=edit). Njihov najpomembnejši praznik je bil [Atamalcualztli](http://sl.wikipedia.org/w/index.php?title=Atamalcualztli&action=edit). Zelo pomembna azteška igra je bila [patolli](http://sl.wikipedia.org/w/index.php?title=Patolli&action=edit).

**Palače**

Azteki so imeli zelo razkošno kulturo, zato so za njih značilne palače, na njihovo arhitekturo je močno vplivalo mesto [Tenochtitlan](http://sl.wikipedia.org/w/index.php?title=Tenochtitlan&action=edit). Ker so Azteki častili boga [Quetzacoatla](http://sl.wikipedia.org/w/index.php?title=Quetzacoatl&action=edit), ter boga dežja [Tlaloca](http://sl.wikipedia.org/wiki/Tlaloc), so na stene piramid upodabljali njune podobe.

**Tlaloc** je [azteški](http://sl.wikipedia.org/w/index.php?title=Azte%C5%A1ka_mitologija&action=edit) [bog](http://sl.wikipedia.org/wiki/Bog) [dežja](http://sl.wikipedia.org/wiki/De%C5%BE), [vetra](http://sl.wikipedia.org/wiki/Veter), [strele](http://sl.wikipedia.org/wiki/Strela) nadlog in [rodovitnosti](http://sl.wikipedia.org/w/index.php?title=Rodovitnost&action=edit).[Azteki](http://sl.wikipedia.org/wiki/Azteki) so se ga zelo bali in so mu [žrtvovali ljudi](http://sl.wikipedia.org/w/index.php?title=%C4%8Clove%C5%A1ko_%C5%BErtvovanje&action=edit), da so ga pomirili. Verjeli so, da je bil odgovoren za [poplave](http://sl.wikipedia.org/w/index.php?title=Poplava&action=edit) in [suše](http://sl.wikipedia.org/w/index.php?title=Su%C5%A1a&action=edit), in da so ga ustvarili drugi bogovi. Najprej je bil poročen s [Xochiquetzal](http://sl.wikipedia.org/w/index.php?title=Xochiquetzal&action=edit), [boginjo](http://sl.wikipedia.org/wiki/Boginja) [cvetja](http://sl.wikipedia.org/wiki/Cvet), vendar jo je [Tezcatlipoca](http://sl.wikipedia.org/w/index.php?title=Tezcatlipoca&action=edit) ugrabil. Kasneje se je Tlaloc poročil z boginjo [Chalchiuhtlicue](http://sl.wikipedia.org/w/index.php?title=Chalchiuhtlicue&action=edit) (»Ona z žadovim krilom«). Tlaloca so po navadi upodabljali kot plavo bitje s čekani. V njegovem [podzemlju](http://sl.wikipedia.org/w/index.php?title=Podzemlje&action=edit) so se nahajali tisti, ki so umrli zaradi [strele](http://sl.wikipedia.org/wiki/Strela), utopitve ali [bolezni](http://sl.wikipedia.org/wiki/Bolezen). Skupaj s Chalchiuhtlicue je bil oče boga [meseca](http://sl.wikipedia.org/wiki/Luna) [Tecciztecatla](http://sl.wikipedia.org/w/index.php?title=Tecciztecatl&action=edit). Imel je starejšo sestro [Huixtocihuatl](http://sl.wikipedia.org/w/index.php?title=Huixtocihuatl&action=edit). Pri žrtvovanju so otroke utapljali. Tlaloc je vladal tretjemu od petih svetov v azteškem verovanju.

Prebivalci [Teotihuacana](http://sl.wikipedia.org/w/index.php?title=Teotihuacan&action=edit) so tudi častili Tlaloca, čeprav manj nasilno. V predazteškem času sta častili Tlaloca teotihuacanska in [tolteška](http://sl.wikipedia.org/w/index.php?title=Tolteki&action=edit) [civilizacija](http://sl.wikipedia.org/wiki/Civilizacija) v [Srednji Ameriki](http://sl.wikipedia.org/wiki/Srednja_Amerika). Tudi druge mezoameriške kulture so imele podobne bogove dežja, včasih le z malo različnimi lastnostmi. Na primer [Maji](http://sl.wikipedia.org/wiki/Maji) so poznali [Chaca](http://sl.wikipedia.org/w/index.php?title=Chac&action=edit) in [Zapoteki](http://sl.wikipedia.org/w/index.php?title=Zapoteki&action=edit) [Cocijo](http://sl.wikipedia.org/w/index.php?title=Cocijo&action=edit).



**Vera**

Azteki so najbolj znani po njihovem žrtvovanju ljudi. Njihov glavni bog je bil bog [Sonca](http://sl.wikipedia.org/wiki/Sonce) [Huitzilpochtli](http://sl.wikipedia.org/w/index.php?title=Huitzilpochtli&action=edit), ostali so bili Quetzacoatl, Tlaloc,... Verjeli so, da njihov bog sonca vsak dan potuje čez nebo, ponoči se pa se vrne v podzemlje. Verjeli so tudi da Sonce potrebuje pogonsko gorivo. Žrtvovali so vojne ujetnike, ko pa teh ni bilo več, so začeli žrtvovati svoje ljudi. Odpeljali so jih na vrh [templja](http://sl.wikipedia.org/w/index.php?title=Tempelj&action=edit) kjer jih je duhovnik žrtvoval bogovom. Svoje ljudi so izbrali tako, da so morali igrati določeno igro. Če so izgubili, so bili žrtvovani. Eden izmed vzrokov propada Aztekov so bila tudi žrvovanja.

**Pisava**

Med vdorom [Špancev](http://sl.wikipedia.org/wiki/%C5%A0panci) so Azteki uporabljali piktografsko pisavo. Od Aztekov se je ohranil le majhen del literarnega ustvarjanja. Bili so dobri govorniki, navduševali pa so se tudi nad poezijo.

**Propad civilizacije**

Špance so zamenjali za bogove, kajti verjeli so v boga Quetzacoatla, ki naj bi prišel z severa, bil bele polti in imel brado. Špance so imeli za nesmrtne, jezdece pa za pošasti. Španci so uporabljali [strelno orožje](http://sl.wikipedia.org/wiki/Strelno_oro%C5%BEje) [arkebuze](http://sl.wikipedia.org/w/index.php?title=Arkebuze&action=edit), ki so bile sicer zelo počasne zaradi ponovnega polnjenja smodnika in naboja, vendar so imele zgolj psihološko prednost. [Hernando Cortez](http://sl.wikipedia.org/w/index.php?title=Hernando_Cortez&action=edit) je z 250 vojaki pobil več tisoč Aztekov.

**Azteški koledar**

**Aztéški koledár** je bil [koledar](http://sl.wikipedia.org/wiki/Koledar) [Aztekov](http://sl.wikipedia.org/wiki/Azteki) iz [predkolumbijske](http://sl.wikipedia.org/w/index.php?title=Predkolumbijska_Amerika&action=edit) [Mehike](http://sl.wikipedia.org/wiki/Mehika). Je eden od [srednjeameriških koledarjev](http://sl.wikipedia.org/w/index.php?title=Srednjeameri%C5%A1ki_koledarji&action=edit), katerega osnovna zgradba je v osnovi podobna koledarjem antične [Srednje Amerike](http://sl.wikipedia.org/wiki/Srednja_Amerika).



Kamen z azteškim koledarjem

Koledar sta sestavljala 365 [dnevni](http://sl.wikipedia.org/wiki/Dan) [cikel](http://sl.wikipedia.org/w/index.php?title=Cikli&action=edit) in 260 dnevni obredni cikel. Oba cikla skupaj sta tvorila 52 [letno](http://sl.wikipedia.org/wiki/Leto) »[stoletje](http://sl.wikipedia.org/wiki/Stoletje)«, ki se včasih imenuje »koledarska zaokrožitev«.

**365 dnevni koledar**

[Sončev koledar](http://sl.wikipedia.org/w/index.php?title=Son%C4%8Dev_koledar&action=edit) s 365 dnevi, ki se imenuje megleno leto (ali meščansko leto), je sestavljalo 18 [mesecev](http://sl.wikipedia.org/wiki/Mesec), vsak z 20. dnevi, z dobo 5 ali 6 dni, dodanih na koncu. 360-dnevno periodo so Azteki imenovali »xíhuitl«. Končni nesrečni dnevi so se v [nahuatlu](http://sl.wikipedia.org/wiki/Nahuatl) imenovali »[nemontemi](http://sl.wikipedia.org/w/index.php?title=Nemontemi&action=edit)«.

Vsak mesec je imel svoje posebno ime, dneve pa so šteli od [0](http://sl.wikipedia.org/wiki/0_%28%C5%A1tevilo%29) do [19](http://sl.wikipedia.org/wiki/19_%28%C5%A1tevilo%29), saj so poznali [dvajsetiški](http://sl.wikipedia.org/w/index.php?title=Dvajseti%C5%A1ki_%C5%A1tevilski_sestav&action=edit) [številski sestav](http://sl.wikipedia.org/wiki/%C5%A0tevilski_sestav). Dneve v zadnjem mesecu nemontemiju so šteli od 0 do [4](http://sl.wikipedia.org/wiki/4_%28%C5%A1tevilo%29).

**260 dnevni cikel**

Ta Sončev koledar je bil neločljivo povezan s sveto zaokrožitvijo, oziroma svetim almanahom. Svečeniki so uporabljali ta obredni koledar z 260. dnevi z imenom [*Tonalpohualli*](http://sl.wikipedia.org/w/index.php?title=Tonalpohualli&action=edit) v glavnem za vedeževalske namene.

Postopek imenovanja posameznih dni je bil kombinacija dvajsetih slikovnih znakov in [števil](http://sl.wikipedia.org/wiki/%C5%A0tevilo) od [ena](http://sl.wikipedia.org/wiki/Ena) do [trinajst](http://sl.wikipedia.org/wiki/Trinajst).

Vsak dan označuje tudi zvezo z enim od štirih glavnih smeri neba.

Znamenja 20. dnevov so:

cipactli ([aligator](http://sl.wikipedia.org/w/index.php?title=Aligator&action=edit), vodna pošast) ([vzhod](http://sl.wikipedia.org/wiki/Vzhod))

ehecatl ([veter](http://sl.wikipedia.org/wiki/Veter), bog vetra) ([sever](http://sl.wikipedia.org/wiki/Sever))

calli ([hiša](http://sl.wikipedia.org/wiki/Hi%C5%A1a)) ([zahod](http://sl.wikipedia.org/wiki/Zahod))

cuetzpalin ([kuščar](http://sl.wikipedia.org/w/index.php?title=Ku%C5%A1%C4%8Dar&action=edit)) ([jug](http://sl.wikipedia.org/wiki/Jug))

cóatl ([kača](http://sl.wikipedia.org/w/index.php?title=Ka%C4%8Da&action=edit)) (vzhod)

miquiztli ([smrt](http://sl.wikipedia.org/wiki/Smrt)) (sever)

mazatl ([jelen](http://sl.wikipedia.org/wiki/Jelen)) (zahod)

tochtli ([zajec](http://sl.wikipedia.org/w/index.php?title=Zajec&action=edit)) (jug)

atl ([voda](http://sl.wikipedia.org/wiki/Voda)) (vzhod)

itzcuintli ([pes](http://sl.wikipedia.org/wiki/Pes)) (sever)

ozomatli ([opica](http://sl.wikipedia.org/wiki/Opica)) (zahod)

malinalli (mrtva [trava](http://sl.wikipedia.org/w/index.php?title=Trava&action=edit)) (jug)

acatl ([trst](http://sl.wikipedia.org/w/index.php?title=Trst_%28rastlina%29&action=edit)) (vzhod)

ocelotl ([ozelot](http://sl.wikipedia.org/w/index.php?title=Ozelot&action=edit), [jaguar](http://sl.wikipedia.org/wiki/Jaguar)) (sever)

quauhtli ([orel](http://sl.wikipedia.org/wiki/Orel)) (zahod)

cozcaquauhtli ([kanja](http://sl.wikipedia.org/wiki/Kanja), [mrhovinar](http://sl.wikipedia.org/w/index.php?title=Mrhovinar&action=edit)) (jug)

ollin ([gibanje](http://sl.wikipedia.org/wiki/Gibanje), [potres](http://sl.wikipedia.org/wiki/Potres)) (vzhod)

técpatl ([kresilni kamen](http://sl.wikipedia.org/w/index.php?title=Kresilni_kamen&action=edit), [nož](http://sl.wikipedia.org/w/index.php?title=No%C5%BE&action=edit)) (sever)

quiáhuitl ([dež](http://sl.wikipedia.org/wiki/De%C5%BE)) (zahod)

xóchitl ([cvetlica](http://sl.wikipedia.org/w/index.php?title=Cvetlica&action=edit)) (jug)

Te dneve so kombinirali skupaj s števili Ta perioda 260 dni je sestavljala vedeževalski oziroma [obredni koledar](http://sl.wikipedia.org/w/index.php?title=Obredni_koledar&action=edit), znan kot [*tonalamatl*](http://sl.wikipedia.org/w/index.php?title=Tonalamatl&action=edit). Tonalamatl je bil naprej razdeljen na več načinov: v nekaterih rokopisih je vsaka od dvajsetih 13-dnevnih period, oziroma [*tednov*](http://sl.wikipedia.org/wiki/Teden) prikazana posebej skupaj z likom boga, ki je bil še posebej vezan na prvi dan in katerega vpliv se je razširil skozi ves *»teden«*. V nekaterih rokopisih je tonalamatl urejen na drugačen način, v pet dolgih vodoravnih vrstic s po 52 dnevi. Vsaka vrstica in vsak navpičen stolpec petih dni ima vodilni znak božanstva, katerega vpliv je bilo potrebno spoštovati.

**Vpliv majevskega koledarja**

Niso še z gotovostjo ugotovili, ali je azteški koledar starejši od [majevskega koledarja](http://sl.wikipedia.org/wiki/Majevski_koledar) in kateri koledar je na katerega vplival. Veliko pokazateljev pa pravi, da je bilo ravno nasprotno, in da so Azteki v bistvu le nekako prevzeli in si prilagodili majevski koledar, ki je še bolj zapleten.

Viri: <http://sl.wikipedia.org/wiki/Azte%C5%A1ka_civilizacija>

<http://sl.wikipedia.org/wiki/Kategorija:Azteki>

<http://www.joker.si/mn3njalnik/index.php?showtopic=21686>